বগুড়া সংবাদ ডট কম (নন্দীগ্রাম প্রতিনিধি মো: ফিরোজ কামাল ফারুক) : বগুড়ার নন্দীগ্রাম উপজেলার কাথম-কালিগঞ্জ সড়কের কাথম গ্রামে কালভাট ভেঙ্গে পড়ায় যানবাহন চলাচলে চরম দূর্ভোগ পোহাতে হচ্ছে। সাধারন পথচারীরা নিরাপদে পথ চলাচল করতে পারছেনা। ওই সড়কটি দিয়ে চাকলমা, নিনগ্রাম, ভাটগ্রাম, নিজামতকুড়ি, নামুইট, পন্ডিতপুকুর, হাটকড়ই, কল্যাণনগর গ্রামসহ সিংড়া উপজেলার কালিগঞ্জে মালবাহী ট্রাক, বাস, সিএনজি, টেম্পু, ভ্যান-রিক্সা সহ অসংখ্য মানুষ দিন-রাত চলাচল করে। সম্প্রতি এ কালভাটটি ভেঙ্গে পড়ে যায়। সে থেকে সকল প্রকার যানবাহন ও সাধারন পথচারীদের সড়কে চলাচলের মারাত্মক বিঘœ ঘটছে। জরুরী ভিত্তিতে উল্লেখিত স্থানে নতুন কালভাট নির্মান বা সংস্কার করা প্রয়োজন বলে এলাকাবাসীর দাবী জানিয়েছেন। উল্লেখিত স্থানে যে কোন সময় মারাত্মক দূর্ঘটনা ঘটে প্রাণহানীর আশংকা করছেন ভুক্তভোগীরা।